illum li l-kontijiet tat-taxxa li l-Kap tal-Opposizzjoni kellu pendenti tħallsu mill-kunjati ta' Adrian Delia. Qrajna matul il-ġimgħat u x-xhur li għaddew fuq kontijiet pendenti ta' Adrian Delia dwar , overdrafts personali mad-diversi banek u d-diffikultajiet tal-kumpanija Mġarr Developments Limited li fiha Adrian Delia għandu sehem minoritarju ta' madwar 9%. Xi żmien ilu kumpanija tal-awdituri kienet iċċertifikat li Adrian Delia għandu x'jagħmel tajjeb għal dak li għandu jagħti lill-banek. Tajjeb. Imma x'sens jagħmel għall-Opposizzjoni li tkun fl-aħbarijiet mhux għal proposti politiċi innovattivi tagħha (fejnhom?) imma għall-mod kif il-Kap tal-Opposizzjoni jamministra flusu? Il-messaġġ ċar li Adrian Delia qed jagħti u ilu jagħti sa minn meta ġie elett bħala Kap tal-Opposizzjoni mhux wieħed ta' serjetá. Smajna kull xorta ta' stejjer dwar dan: l-ebda waħda minnhom ma tnissel fiduċja f'min jippretendi li jmexxi l-pajjiż. Għax jekk l-amministrazzjoni ta' flusek tnissel dubji, kif qatt tista' titwemmen meta titkellem dwar it-tmexxija tajba? Delia, ovvjament mhux mejjet bil-ġuħ. Imma madwaru hemm għatx kbir għas-serjetá fit-tmexxija, fil-forom kollha tagħha.